                       ОКОНЧАТЕЛЕН ДОКЛАД

                                                       от Йордан Андонов
за резултатите от извършената проверка по ЗАПСП в Сдружение „Театераутор” 

в периода м.юли-м.август 2022 г.

Въз основа на Заповед РД09-497/13.07.2022 г., издадена от заместник-министъра на културата Весела Кондакова на основание чл.5, ал.2 от Устройствения правилник на Министерството на културата и във връзка с чл.94щ, ал.2 от  Закона за авторското право и сродните му права (ЗАПСП) за контрол върху дейността на организациите за колективно управление на права, вписани в регистъра, воден в Министерство на културата съгласно чл.94г на ЗАПСП, както и Заповед № РД09-14/13.01.2022 г. за делегиране на правомощия по Дял втори „а“ „Колективно управление на авторски и сродни на тях права“ от ЗАПСП, с оглед гарантиране интересите на правоносителите, представляващите ги организации за колективно управление на права, ползвателите и техните браншови организации е направена проверка в Сдружение на авторите на сценични произведения за управление на авторски права „Театераутор” (по-нататък наричано „сдружението“ или „дружеството“).

Извършването на проверката е възложено на Йордан Андонов, държавен експерт в Дирекция „Авторско право и сродните му права“.
Проверката е инициирана поради липсата на отговор от страна на „Театераутор“ на писмо от Министерство на културата изх.№62-00-225/03.06.2022 г.,  изпратено до дружеството по обикновена и по електронна поща на официалните му адреси. С писмото се иска на основание чл.94щ, ал.1 във вр. с чл.94у1, ал.1 и ал.2 от ЗАПСП в срок до 30.06.2022 г. „Театераутор“ да предостави информация във връзка с изпълнението на част от законово упражняваните от него дейности по колективно управление на права като отговори на определени въпроси.
Предвид неизпълнение на горното назначената проверка на място в дружеството има за цел, въз основа на цитираната Заповед и на връчено Предписание от проверяващия на изпълнителния директор на „Театераутор“ Майя Илиева на 14.07.2022 г., да бъде установено следното:
1. Какъв е общият размер на сумите (в лева), постъпили в „Театераутор“ от български и от чуждестранни ползватели (поотделно) за използвано съдържание през 2019 г. и 2020 г.? Кога (през кои месеци и години) и от кои ползватели са постъпили сумите? (Да се приложат заверени копия от тримесечните/годишните справки/отчети, предоставени на „Театераутор“ от БНТ и БНР за използвани произведения и звукозаписи от двете медии през 2019 и 2020 г., вкл. техните автори, за които „Театераутор“ е извършило/следва да извърши разпределение и изплащане на дължимите авторски възнаграждения. Информацията може да бъде предоставена и на електронен носител (файлове).
1.1 Какъв е размерът (в лева) на разпределените от „Театераутор“ суми за използвано съдържание през 2019 г. и 2020 г. (поотделно към български и към чуждестранни ползватели).

1.2 Каква част от постъпилите суми за използвано съдържание през 2019 г. и 2020 г. не са били разпределени поради невъзможност да бъдат идентифицирани правоносителите или тяхното местонахождение? Посочете общият размер на тези суми и приложете списък с имената на тези правоносители – български и чуждестранни (когато те са известни, но не може да се открие местонахождението ми). 

1.3. Кога (да се посочи месеца и годината) е приключило разпределението на постъпилите суми в „Театераутор“ от ползватели за използвано съдържание през 2019 г. и 2020 г.?  В случай, че разпределението се прави поотделно според всеки вид ползватели (БНТ, БНР), приключването да се посочи съответно.

1.4. Към кои чуждестранни ОКУП, сродни на „Театераутор“, са разпределени постъпилите суми по разпределението за използвано съдържание през 2019 г. и 2020 г. (посочете размера (в лева) поотделно за всяка ОКУП)? От кои чуждестранни ОКУП, сродни на „Театераутор“, има постъпили суми от авторски възнаграждения през 2019 г. и 2020 г. (посочете размера (в лева) поотделно за всяка ОКУП?

1.5. Кога (да се посочи месеца и годината) са били изплатени разпределените суми към чуждестранни ОКУП за използвано съдържание през 2019 г. и 2020 г.? (Приложете копия от платежните нареждания за изплатени от „Театераутор“ суми от 01.01.2020 г. до момента към чуждестранни ОКУП, с които „Театераутор“ има договори за взаимно представителство). Ако не са изплатени към всички ОКУП, посочете процента на неизплатените от всички разпределени, както и поотделно неизплатените все още суми (в лева) към всяка чуждестранна ОКУП)?

1.6. Какъв е общият размер на неизплатените суми към български правоносители от дължимото им по направените разпределения за използвано съдържание през 2019 г. и 2020 г.? Моля посочете причините за неизплащането. Приложете списък на правоносителите с размерите на разпределените им, но все още неизплатени суми.

1.7. Какъв е размерът на общата сума (в лева), изплатена като възнаграждение, вкл. и всякакви други предоставени придобивки, съответно на изпълнителния директор и на членовете на управителния съвет на ОКУП, отделно за 2019 и за 2020 г.? (Приложете съответните документи, вкл. правното основание за размера на изплатените възнаграждения).
1.8. Какво е актуалното състояние на представителните органи на „Театераутор“ –    състави на Управителен и Надзорен съвет. (Приложете актуалните   официални документи).
1.9. Представяне на копие от платежното нареждане, с което „Театераутор“ следва да е изплатило дължимите авторски възнаграждения към агенцията от САЩ, представляваща автора Ерик Богосян, за постановки на негови драматични произведения в Театър „Българска армия“ и в ДКТ „Иван Радоев“ – Плевен. Контактните данни на агенцията са предоставени на „Театераутор“ от Дирекция „Авторско право и сродните му права“ през м.декември 2021 г., като легитимността на контакта е проверена от представител на дирекцията.


Проверката е стартирала на 14.07.2022 г. като е предвидено същата да приключи до 15.08.2022 г., а докладът за резултатите от нея  да бъде изготвен до 31.08.2022 г. В Предписанието проверяващият е поискал от „Театераутор“ предоставянето на информацията, вкл. документите и материалите във връзка с нея, да му бъдат предоставени до 05.08.2022 г.

На 12.08.2022 г. „Театераутор“ е предоставило част от поисканите информация, документи и материали:

· Информация за общия размер на сумите (в лева), постъпили в сдружението за използвано съдържание през 2019 г. (247 150.06 лв., без ДДС) и 2020 г. (176 703.74 лв., без ДДС) – сумарно за български и за чуждестранни автори
.
· Информация за сроковете, в които е извършено разпределението на постъпилите суми от колективно управление на права за използваното през 2019 г. и 2020 г. съдържание
. 

· Постъпили отчети от БНР за използвано съдържание от медията през 2019 г. и 2020 г., обект на колективно управление на правата от „Театераутор“ (информацията е предоставена на електронен носител).
· Постъпили отчети от БНТ на хартиен носител за използвано съдържание от медията през 2019 г. и през първото полугодие на 2020 г., обект на колективно управление на правата от „Театераутор“ (от дружеството са пояснили, че за второто полугодие на 2020 г. от БНТ няма постъпили отчети до периода на настоящата проверка).
· Списък със 75 чуждестранните автори, на които „Театераутор“ е разпределило възнаграждения от колективно управление на права за ползвано съдържание от БНР през 2019 г., които към периода на проверката все още не са били изплатени (посочен е размерът на сумата за всеки от авторите).

· Заверен списък на разпределени и изплатени възнаграждения към някои чуждестранни автори до 10.03.2020 г. с приложени 5 бр. фактури.
· Информация за размера на общата сума, изплатена като възнаграждение, вкл. и всякакви други предоставени придобивки, съответно на изпълнителния директор (15 498.06 лв. – за 2019 г. и 28 574.58 лв. – за 2020 г.) и на членовете на управителния съвет на дружеството (заявява се, че към тях няма извършвани плащания)
.
· Две справки по чл.73, ал.1 от ЗДДФЛ за размера на изплатените възнаграждения от „Театераутор“ на около 300 български автори (респ. на техни наследници)
, вкл. размера на удържаните данъци –  изплатени през 2019 г. и през 2020 г. (последното, за използвано съдържание през 2019 г.)
            и не е предоставило поискани информация, документи и материали, както следва:
· Списък на българските автори, на които „Театераутор“ е разпределило получени от ползватели възнаграждения от колективно управление на права за ползвано съдържание през 2019 г. и 2020 г. (БНТ и БНР),  които към периода на проверката все още не са били изплатени (с посочване размера на сумата за всеки от авторите).
· Списък на чуждестранните автори, на които „Театераутор“ е разпределило получени от ползватели възнаграждения от колективно управление на права за ползвано съдържание през 2020 г. (БНР и БНТ), които към периода на проверката все още не са били изплатени (с посочване размера на сумата за всеки от авторите).


Съставен е Приемо-предавателен протокол № 9029/12.08.2022 г. за получените на 12.08.2022 г. информация, документи и материали, като е поставен нов срок - до 19.08.2022 г., за предоставяне на останалата неполучена част, посочена в протокола. 

      В поставения нов срок „Театераутор“ е предоставило:
·  списък на 331 български автори, на които сдружението е разпределило получени от ползвателя (БНР) възнаграждения от колективно управление на права за ползвано през 2019 г. съдържание (с посочване размера на сумата за всеки от авторите).
· два списъка – единият (непълен)  с 240 български автори (с фамилни имена от „А“ до „Д“) и вторият с 236 чуждестранни автори, на които „Театераутор“ е разпределило възнаграждения, получени от различни ползватели  (вкл. за ползвано съдържание от преди 2019 г.), които към 31.07.2022 г.  все още не са били потърсени и изплатени (с посочване размера на сумата за всеки от авторите). Двата списъка включват както авторски възнаграждения от колективно управление на права (БНР и БНТ), така и възнаграждения от сценични постановки.
и не е предоставило:

· списък на българските автори, на които „Театераутор“ е разпределило получени от ползватели възнаграждения от колективно управление на права за ползвано съдържание през 2020 г. (БНР) и през 2019 г. и 2020 г. (БНТ), които към периода на проверката все още не са били изплатени (с посочване размера на сумата за всеки от авторите)
.
На 29.08.2022 г.  „Театераутор“ е предоставило
:
· списък с 880 български автори, на които „Театераутор“ е разпределило възнаграждения, получени от различни ползватели  (вкл. за ползвано съдържание от преди 2019 г.), които към 31.07.2022 г.  все още не са били потърсени и изплатени (с посочване размера на сумата за всеки от авторите). Списъкът включва както авторски възнаграждения от колективно управление на права (БНР и БНТ), така и възнаграждения от сценични постановки.

След преглед и анализ на всички предоставените документи и материали във връзка с проверката, фокусирана основно върху:

· изпълнението на задължителните законови изисквания по ЗАПСП от „Театераутор“ в качеството му на организация за колективно управление на права;
· хода на разпределението и изплащането на авторските възнаграждения, предмет на колективно управление на права за използвано съдържание от двете медии (БНР и БНТ) през 2019 г. и 2020 г.; 
· изпълнението на ангажиментите на „Театераутор“ по някои договори, сключвани от сдружението в качеството му на посредник между ползватели (сценични институти)  и чуждестранни правоносители, 
· политиката на „Театераутор“ спрямо непотърсените суми, дължими на български автори (разпределяни от колективно управление на права БНР/ БНТ, и от публично представяне на авторски произведения на сцена).
могат да бъдат направени следните ЗАКЛЮЧЕНИЯ: 
I. По отношение на колективното управление на авторски права: 
            А/ Изпълнение на задължителни изисквания по ЗАПСП:
      При преглед на интернет страницата на „Театераутор“ е видно, че на нея не е публикувана част от информацията,  задължителната за оповествявана от организациите за колективно упправление на права (ОКУП) съгл. чл.94у, ал.1, т.4, т.12, чл.94у1 от ЗАПСП, както следва:
· Годишни доклади за дейността на сдружението за 2019 г., 2020 г. и 2021 г. (последният годишен доклад, наличен на интернет страницата на дружеството, е за 2018 г.).
· В последният публикуван доклад за 2018 г. липсва информация за:
· общата сума, изплатена на носителите на права, с разбивка по вид използване (БНР, БНТ).
· общата сума, изплатена като възнаграждение на изпълнителния директор  и членовете на управителния съвет за предходната година.
· връзки с други  организации за колективно управление на права. 
· Липсва списък на авторите с разпределени, но неизплатени възнаграждения за ползвано съдържание от БНТ (такъв списък е публикуван само за авторите с ползвано съдържание от БНР).
· Информацията за членовете на Управителния съвет на сдружението е непълна и неактуална (продължава да фигурира единствено името на председателя Петър Маринков и на зам.-председателя Панчо Панчев, покойник от 2019 г.), липсва информация и за членовете на Надзорния съвет. В официално писмо на „Театераутор“ до Министерство на културата вх.№ 62-00-319/15.08.2022 г. се посочва, че Управителният съвет се състои от 9 души, но с изключение на името на председателя, другите членове на УС са неизвестни). За пореден път през последните години в цит. писмо на „Театераутор“ до министерството се посочва, че предстои УС да вземе решение за свикване на Общо събрание на сдружението за попълване органите на управление и приемане на промени в устава, този път това е предвидено да стане до края на м. август т.г. Няма данни Общо събрание да било провеждано най-малкото през последните три години.

УСТАНОВЯВА СЕ, че Сдружение „Театераутор“ допуска системни нарушения на ЗАПСП като в продължение на няколко години не изпълнява предвидените в закона задължения на организация за колективно управление на авторски права, в т.ч. като на поддържаната от сдружението собствена интернет страница не публикува изискуемата от закона и своевременно не актуализира информацията съгл. чл.94у, ал.1, т.4, т.12, чл.94у1 от ЗАПСП.
       Б/ Разпределение и изплащане на авторски възнаграждения, предмет на колективно управление на права (БНР и БНТ):
          Предоставените справки от „Театераутор“ за разпределени възнаграждения към български и чуждестранни автори за използвано съдържание през 2019 г., предмет на колективно управление на права, съдържат следната информация: 

По отношение на български автори:

           Българско национално радио


Цялата сума на разпределените възнаграждения на български автори (с ползвател БНР) възлиза на 36 195.75 лв. 


Авторите с разпределени възнаграждения над 1000 лв. са трима  (В. Ц. - 2004 лв., Д. К. – 1242 лв. и И. В. - 1586 лв.), тези със суми между 500  и 1000 лв. – дванайсет  (Б. А. - 877 лв., Д. Б. - 648 лв., И. В. – 571 лв. В. Д. - 515 лв., Й. Р. - 859 лв., Д. К. - 754 лв., М. С. - 697 лв, Д. М. - 736 лв., Я. Д. – 562 лв., Л. М. - 857 лв., Г. Г. – 513 лв. и Л. П. – 585 лв.), авторите с възнаграждения между 200 и 500 лв. са двайсет и един (А. А. – 319 лв., М. Д. – 391 лв., Н. Б. – 362 лв., А. М. - 490 лв.,  К. К. - 436 лв., Н. Т. - 439 лв., С. М. - 284 лв., А. Б. – 229 лв. А. А. – 207 лв., С. З. – 223 лв., В. П. - 389 лв., К. П. - 200 лв., М. К. – 229 лв., К. Б. – 335 лв., Г. В. – 211 лв., П. Р. - 270 лв., Х. Р. – 234 лв., Н. Т. – 328 лв., К. К. – 225 лв., И. Д. – 243 лв., и Ч. – 283 лв.), 50 автори са с разпределени възнаграждения между 100 и 200 лв. Останалите 246 автори (74% от всички) са с разпределени суми под 100 лв.

Обичайно БНР заплаща на „Театераутор“ сумите за използвано съдържание веднъж годишно като в края на първото тримесечие на годината, следваща тази на използването,  изпраща отчетните данни, а няколко месеца по-късно – и дължимата сума. В случая, отчетите за 2019 г. са изпратени през м. април 2020 г., а дължимата сума от 54 420 лв.
,
 е изплатена на „Театераутор“ на 08.09.2020 г. Според цит. писмо на „Театераутор“ до министерството „разпределението на сумите се извършва веднага след получаването им“.
От Справката по чл.73, ал.1 от ЗДДФЛ за размера на изплатените от „Театераутор“ през 2020/2021 г. авторски възнаграждения на около 130 български автори (респ. техни наследници)
, включващи и използвано съдържание от БНР през 2019 г., се установява, че относително малка част от горепосочените автори, основно такива с възнаграждения над 200 лв., са потърсили и получили дължимите им суми, сред тях В. Ц. (2004 лв.), Б. А. (877 лв.), Д. К. (754 лв.), Д. Б. (648 лв.), Д. К. (1242 лв.), М. Д. (391 лв.), Я. Д. (562 лв.), И. В. (1586 лв.), В. Д. (515 лв.), Д. М. (736 лв.), И. В.  (571 лв.), Г. Г. (513 лв.), М. К. (229 лв.), Т. Д. (128 лв.), В. Б. (115 лв.), М. К. (58 лв.), Ю. С. (63 лв.),  наследниците на В. П., Л. П. и Й. Р.. Не малка част от останалата разпределена сума (над 20 000 лв.) остава неразплатена около две години след края на разпределението.

При сравняване на имената на българските автори от списъка с разпределени възнаграждения  над 100 лв. за 2019 г. (с ползвател БНР) с тези от предоставените на 19.08.2022 г. и на 29.08.2022 г. списъци с имена на 240 и 880 автори с неизплатени възнаграждения от „Театераутор“ на български автори, актуални към 31.07.2022 г., се установява, че част от имената на авторите от първия и от вторите списъци съвпадат, като неизплатените суми на авторите от вторите списъци надвишават по размер тези на същите автори от първия списък. Последното е индикация, че около две години след приключилото разпределение на сумите от БНР за ползвано съдържание през 2019 г. сумите все още остават неполучени от авторите, като същите автори не са получили разпределяни от „Театераутор“ суми за ползвания на техни произведения и от предишни години - факт, констатиран при проверката по ЗАПСП в „Театераутор“ през 2017 г.
. 
           В не малко от случаите сумите с натрупване при такива автори са значителни - над 1000 лв. (И. А. – общо 2688 лв., при 169 лв. разпределени за 2019 г., К. Б. – общо 1688 лв., при 335 лв. разпределени за 2019 г.), между 500 лв. и 1000 лв. (Н. Б. – общо 898 лв, при 362 лв. разпределени за 2019 г., Г. В. – общо 765 лв., при 211 лв. разпределени за 2019 г., В. Г. – общо 924 лв., при 72 лв. разпределени за 2019 г., Д. Д. – общо 668 лв., при 101 лв. разпределени за 2019 г., Б. Р. – общо 590 лв., при 68 лв. разпределени за 2019 г.), между 200 лв. и 500 лв. (А. А. – общо 383 лв., при 207 лв. разпределени за 2019 г., Р. А. – общо 265 лв., при 133 лв. разпределени за 2019 г., М. К., - общо 303 лв., при 119 лв. разпределени за 2019 г., М. Н. – общо 459 лв., при 72 лв. разпределени за 2019 г., С. П. – 279 лв., при 112 лв., разпределени за 2019 г., Т. Ш. – общо 468 лв., при 88 лв., разпределени за 2019 г.). 

Българска национална телевизия

Цялата сума, получена в „Театераутор“ от колективно управление на права през 2019 г. (с ползвател БНТ) възлиза на 18 841 лв., а за първото полугодие на 2020 г. – 10 484 лв
. Данните са от отчетите на БНТ за посочените периоди, предоставени от „Театераутор“. Използвани са основно произведения от български автори, като „Театераутор“ не е представило списък на разпределените възнаграждения по автори и суми. Информация за това липсва и на интернет страницата на сдружението.
           По отношение на чуждестранни автори:
           Българско национално радио


Цялата сума на разпределените от „Театераутор“ възнаграждения на чуждестранни автори (с ползвател БНР) възлиза на 5056 лв.

Авторите с разпределени възнаграждения между 200 и 300 лв. са трима (Харолд Пинтър – 306 лв., Ингмар Бергман – 268 лв. и Хуан Майорга – 259 лв.), тринайсет са авторите с възнаграждения между 100 и 200 лв. (Тенеси Уилямс – 182 лв., Харпър Ли – 162 лв., Том Стопард – 176 лв., Жан Ануи – 135 лв., Марчин Дор – 140 лв., Питър Шафър – 115 лв., Хелла Вуолийоки – 169 лв., Алесандро Барико – 124 лв., Джани Родари – 108 лв., Рей Бредбъри – 121 лв., Ерих Кестнер – 149 лв., Иво Андрич – 108 лв. и Бен Джонсън – 112 лв.
). Останалите 59 чуждестранни автори (82.67 % от всички) са с разпределени възнаграждения под 100 лв. 

Прави впечатление, че половината от изброените 16 автори присъстват и в списъка на „Театераутор“ с разпределени, но непотърсени възнаграждения от  предишни години и ползвания (вкл. и от сценични постановки). Дължимата сума към 01.02.2020 г. (преди разпределението на сумите от БНР за 2019 г.)  за Тенеси Уилямс възлиза на 4077 лв., за Ингмар Бергман – 1970 лв., за Харолд Пинтър – 2829 лв., за Том Стопард – 133 лв., за Ерих Кестнер – 48 лв., за Хуан Майорга – 1925 лв., за Рей Бредбъри – 238 лв., за Иво Андрич – 48 лв. 


На практика цялата сума, разпределена от „Театераутор“ към чуждестранни автори за ползвано съдържание от БНР през 2019 г., остава неразплатена и до момента, т.е. около две години след края на разпределението. С оглед на идентичните констатации и при предишната проверка в сдружението през м.февруари-м.март 2020 г., изводът е, че се касае за системен проблем, за решаването на който от страна на „Театераутор“ не се полагат целенасочени усилия, като неразплатените суми към чуждестранни автори за ползвано съдържание от БНР и БНТ, вкл. и в годините назад, възлизат на десетки хиляди лева
,
.

Българска национална телевизия

Поради непредставен списък на чуждестранните автори с разпределени от „Театераутор“  възнаграждения от колективно управление на права за използвано съдържание от БНТ през 2019 г. и първото полугодие на 2020 г. остава неясно дали такова разпределение е извършвано, вкл. по отношение на някои чуждестранни автори, (напр. името на автора от САЩ Дейл Васерман не фигурира в списъка на чуждестранните автори с разпределени, но непотърсени възнаграждения, а след 10.03. 2020 г. „Театераутор“ не е извършвало плащания към чуждестранни правоносители (дружества и физически лица). Постановката на телевизионния театър на БНТ „Човекът от Ла Манча“ по пиесата на Васерман  е била излъчена три пъти през 2019 г. по програмите на медията, за което през 2020 г. БНТ е превела на „Театераутор“ сумата от 1756.80 лв. 


В/ Отношения на „Театераутор“ със сродни чуждестранни дружества за колективно управление на права, с които сдружението има договори за взаимно представителство


От поискана и предоставена от „Театераутор“ информация за извършвани преводи на суми в периода след 01.01.2020 г., към някое от 20-те сродни на „Театераутор“ чуждестранни дружества, посочени на интернет страницата на сдружението, представляващи разпределени възнаграждения за чуждестранни автори и отнасящи се, вкл. до колективно управление на права (с ползватели БНР, БНТ), е видно, че такива преводи след 10.03.2020 г. не са извършвани, респ. всички разпределяни суми за тези автори от ползвания през 2019 г. и 2020 г. не са били изплащани на правоносителите, респ. на представляващите ги организации. Според твърденията на изпълнителния директор на сдружението Майя Илиева, разпределените суми се съхраняват надлежно от „Театераутор“ и са на разположение при поискване.
,
.


От горното и от наличните други данни следва извода, че контактите на „Театераутор“ със сродните му чуждестранни дружества за колективно управление на права, с които сдружението е в договорни отношения (напр. тези от Испания, Русия, Чехия и Франция, автори от които държави са сред тези с най-значими разпределени и неизплатени суми
)  са чисто формални и на практика изглеждат замразени (поне през последните години). Очевидно не се търси и установяването на контакти с дружества от държави, произведения на автори от които активно се ползват у нас, вкл. и от БНР, видно от приложените отчети на медията за ползвано съдържание през 2019 г. и 2020 г., както и от списъците, предоставени от „Театераутор“ с разпределени, но неизплатени авторски възнаграждения на чуждестранни автори от всички видове използвания (при авторите от САЩ и Великобритания, сумарно, те са над 85 000  лева) - САЩ (Рей Бредбъри, Ърнест Хемингуей, Уилям Сароян, Джеръм Селинджър, Торнтън Уайлдър, Джон Кенеди Тул, Уди Алан, Тенеси Уилямс, Труман Капоти, Гор Видал, Ерик Богосян, Клифърд Саймък, Джоузеф Кесерлинг, Андрю Лойд Уебър, Израел Хоровиц, Реймънд Чандлър, Айзък Азимов и др.), Великобритания (Том Стопард, Греъм Грийн, Питър Устинов, Джон Фаулс, П. Дж. Удхаус, Питър Шафър, Харолд Пинтър, Съмърсет Моъм, Алан Милн, Дж. Толкин и др. ). В по-малък размер (между 600 и 3000 лева за отделна страна) са неизплатените възнаграждения при автори от Германия (Фердинанд Брукнер, Ерих Мария Ремарк, Бертолд Брехт, Хайнрих Бьол, Ерих Кестнер, Гюнтер Айх и др.), Гърция (Никос Казандзакис, Стратис Карас), Финландия (Сойла Валкама, Туве Янсон, Хелла Вуолийоки), Швеция (Астрид Линдгрен, Ингмар Бергман, Пер Улоф Енквист), Швейцария (Макс Фриш, Херман Хесе, Фридрих Дюренмат) и др.
            УСТАНОВЯВА СЕ, че практикуваната система за изплащане на разпределените възнаграждения от колективното управление на права, прилагана от Сдружение „Театераутор“, допуска в продължение на две (а в не малко случаи и в продължение на повече от пет) години след края на съответното годишно разпределение на сумите за използвани произведения (БНР),  тези суми да остават неразплатени към не малка част от българските автори, респ. към техните наследници (вкл. когато сумите са от порядъка между 500 лв. и 2000 лв.), както и към почти всички чуждестранни автори, респ. към представляващите ги чуждестранни организации за колективно управление на права. 

II. Относно дейността на „Театераутор“ като посредник (агент) по уреждането   на авторски права с чуждестранни правоносители


Доколкото при предишна проверка на Министерство на културата в „Театераутор“ (м.февруари-м.март 2020 г.) е констатирана система от недобросъвестни практики на сдружението в качеството му на посредник между българските сценични институти и чуждестранни правоносители (резултатите от проверката са публикувани на сайта на министерството), при настоящата проверка от „Театераутор“ е поискана информация по развитието на един конкретен случай, разгледан при предишната. Тогава е установено, че „Театераутор“ е сключвало редица  договори със сценични институти с ангажимента да уреди авторските права за поставяните от тях спектакли, но без да го изпълни. Така например, в продължение на повече от десет години „Театераутор“ не е уреждало авторските правата за постановките на две от пиесите на драматурга от САЩ Ерик Богосян, играни на сцените на Театър „Българска армия“ и ДКТ „Иван Радоев“ (Плевен), оставяйки у ползвателите измамното впечатление за обратното, като е приемало плащания от театрите за авторски права.  

Информацията е поискана предвид значителния размер на сумата (48 209 лв.), платена на „Театераутор“ от двата сценични института, както и на факта, че на няколко пъти през 2020 г. и 2021 г. „Театераутор“ се е обръщало към Министерство на културата за съдействие за предоставяне на актуален контакт с агенцията, представляваща автора Ерик Богосян. В началото на м. декември 2021 г. министерството установява контакт с агенцията от САЩ „United talent“, като е разменена електронна кореспонденция с представителя на агенцията г-н J. K.-P. (J..K.P.@unitedtalent.com) за изясняване възможностите за уреждане на авторските права на Ерик Богосян. Предвид получения утвърдителния отговор от агенцията, същата е уведомена, че ще бъде потърсена в най-скоро време от „Театераутор“ за уточняване на детаилите по уреждането на правата. Цялата кореспондения на министерството с агенцията ваеднага е препратена на „Театераутор“, но и до момента няма движение по казуса от страна на сдружението и събраната сума все още не е преведена на правоносителя.

От предоставените две справка - Справка за плащанията към чуждестранни правоносители след 01.01.2020 г. (последното плащане е от 10.03.2020 г.) и Справка за разпределените, но непотърсени възнаграждения на чуждестранни правоносители към м.януари 2021 г. става видно, че от страна на „Театераутор“ след 10.03.2020 г. в продължение на две години и половина няма предприемани действия по извършвани плащания както по неразплатените  възнаграждения към към м.януари 2021 г., така и по разпределяни възнаграждения към чуждестранни правоносители, извършвани след тази дата. В справката за разпределени, но непотърсени възнаграждения на чуждестранни правоносители към м.януари 2021 г. фигурират почти всички автори, установени и година по-рано при предишната проверка в сдружението през м.февруари-м.март 2020 г., вкл. авторите с най-големи дължими суми.

           В предоставената от „Театераутор“ информация се посочва още, че получените суми от чуждестранни ползватели за използвани произведения на български автори през проверявания период са незначителни, цитира се единствено плащане от Турция за ползвано произведение на автора Кева Апостолова (1600 лв.).

УСТАНОВЯВА СЕ, че отношенията на „Театераутор“ с 15-те сродни му чуждестранни дружества за колективно управление на права, с които българското има договори за взаимно представителство и чиито имена са публикувани на неговата интернет страницата, практически са замразени, поне през последните години (Русия, Франция, Чехия, Полша, Испания). От страна на „Театераутор“ не се търси и установяване на контакти с дружества от други държави, произведения на автори от които активно се ползват у нас (Германия, Швеция, Великобритания, САЩ). Липсват и доказани активни контакти  на „Театераутор“ с чуждестранни агенции (САЩ, Великобритания, Франция), представляващи автори на драматични произведения, използвани от български сценични институти, за които „Театераутор“ посредничи при уреждането на правата и от които събира значителни по размер възнаграждения за това. 
III. Относно непотърсените суми към 31.07.2022 г., дължими на български автори, разпределени от колективно управление на права (БНР и БНТ) и от публично представяне на произведения на сцена


На 19.08.2022 г. „Театераутор“ е предоставило непълен списък на български автори с непотърсени възнаграждения към 31.07.2022 г., съдържащ с 240 имена.  На 29.08.2022 г. от сдружението е предоставен списък с 880 имена, за който се твърди, че е пълен (част от имената в двата списъка логично се дублират). Според втория списък, размерът на непотърсените суми към 31.07.2022 г. е за общо 116 280 лева.


Част от авторите фигурират без прекъсване в тези периодично актуализирани и нарастващи като брой на имената списъци над пет години
.
            Авторите от двата списъка могат да бъдат групирани в няколко категории
:

· Автори с активно присъствие в публичното пространство, контактът на „Театераутор“ с които би бил лесно осъществим
 – Д. Б., А. В., К. Б., С. В., М. Е.-Б., Н. В., Ж. Г., К. А., К. Б., И. Б., С. И., М. И., О. С., М. С., Т. Ш., А. Ш., С. Ч., Е. М., С. С., Д. П., П. П., В. С. и др.
· Починали автори с наследници - публични фигури, контактът на „Театераутор“ с които би бил лесно осъществим (Н. Б. – син В. Б., актьор, разпределени 297 лв., Б./П. Ц. – дъщеря проф. М. Ц., литератор, разпределени 210 лв., А. Д. – дъщеря Р. Д, син Х. Д., разпределени 669 лв., Д. Д. – съпруга Н. З., поетеса, разпределени 668 лв., М. Г. – внуци М. Г., Л. Г., разпределени общо 1500 лв., А. Б. – син К. Б., композитор, разпределени 297 лв., М. К. - син М. К., разпределени 304 лв., Ц. С. – съпруга А. В., разпределени 272 лв.)
· Починали автори без наследници, чиито права се упражняват от Министерство на културата по чл.33 от ЗАПСП (Константин Константинов, разпределени 202 лв., Ангел Каралийчев, разпределени 117 лв., Яна Язова – 70 лв., Асен Разцветников – 142 лв., Павел Спасов – 16 лв.)
· Починали автори, издирването на чиито наследници би било затруднено, защото: 
          
а/ нямат преки наследници (съпруг/а, деца, починали родители) и са сравнително отдавна покойници (Вероника Благова, с разпределени 227 лв., Димитър Стоевски, с разпределени 126 лв., Вениамин Младенов, с разпределени 211 лв., Васа Ганчева, с разпределени 798 лв., Вера Ганчева
, с разпределени 924 лв., и др.)
   б/ починали са в чужбина, наследниците им продължават да живеят там, но са възрастни и трудно откриваеми (Свобода Бъчварова, починала в Бразилия пред 2012 г., с разпределени 166 лв., с дъщеря Елица, живееща в Бразилия, Лазар Голдман, починал в САЩ през 1995 г., с разпределни 275 лв., с дъщеря Силвия, живееща в Ню Йорк, и др.).

УСТАНОВЯВА СЕ, че значителни по-размер разпределени суми, дължими както към български, така и към чуждестранни автори, престояват продължително време (средно между 2 и 5 години, в отделни случаи и по-дълго) в „Театераутор“ като непотърсени и наразплатени. Общият размер на тези суми е не по-малък от 150 000 лв. (при българските автори) и над 110 000 лв. (при чуждестранните автори). Отсъствието на правомощия за проверка на банковите сметки на „Театераутор“ не дава възможност да се установи дали всички суми са налични и са на разположение, когато бъдат потърсени от правоносителите, както се твърди от изпълнителния директор на сдружението. Някои факти обаче са индикация по-скоро за обратното – напр. спешно „коригираният“ втори списък с „пропуснатите“ български автори с по-значими неизплатени възнаграждения (за най-малко 32 560 лв.), продължителното неразплащане на „Театераутор“ към агенцията от САЩ „Talent agency“ на дължимата сума към драматурга Ерик Богосян (48 209 лв.), въпреки посочените и проверени за легитимност от Министерство на културата контактни данни, както и неколкократните напомняния, неразплащането на сума от около 65 000 лв. към няколкото чуждестранни дружества, сродни на „Театераутор“, с договори за взаимно представителство (Франция, Русия, Чехия, Полша, Италия). 
            Не малка част от българските автори, респ. техните наследници, са лесно откриваеми публични фигури. В случаите, когато разпределените им възнаграждения са суми от порядъка на над 250-300 лв. (а те са такива при поне няколко десетки автори), уместно е тези правоносители да бъдат активно търсени от „Театераутор“, за да получат разпределените им възнаграждения. Отчетливите признаци на пасивност и формализъм в дейността на сдружението, иначе авансово удържащо си комисионата за издръжка
, без впоследствие да реализира изцяло и докрай ангажиментите си (като ОКУП или като агент/посредник) както към правоносители, така и към ползватели, дава основания за обосновани съмнения в компетентното и добросъвестно изпълнение на функциите, заради които то съществува.  

Настоящият предварителен доклад се връчва на изпълнителния директор и на председателя на управителния съвет на „Театераутор“. Сдружението може да подаде писмено становище и допълнителни доказателства по него в 14-дневен срок от връчването му.


След изготвянето и одобрението на окончателния доклад, същият ще бъде публикуван на интернет страницата на Министерство на културата.

28.10.2020 г.                    

                                                                                                    Йордан Андонов
Съгласувано с:   Мехти Меликов

                               Директор АПСП ……….
� Предварителният доклад от проверката е връчен на Председателят на УС на „Театераутор“ Петър Маринков срещу подпис на 20.09.2022 г. в възможност в 14-дневен срок да бъде подадено писмено становище и допълнителни доказателства по доклада. До 28.10.2022 г. такива не са постъпили в Министерство на културата. Същият ще бъде публикуван на страницата на Министерство на културата на основание чл.94, ал.8, изр. второ.


� Информацията се съдържа в писмо на „Театераутор“ до Министерство на културата вх.№62-00-319/15.08.2022 г.


� Пак там.





� Пак там.


� Преобладаващата част от изплатените хонорари са за права на сценични постановки като договарянето с правоносителите е ставало чрез „Театераутор“ в качеството му на агенция-посредник по уреждането на тези права.


� Доколкото основният фокус при проверката включва изследване на сроковете, в които след получаване на сумите от ползвателите „Театераутор“ разпределя и организира изплащането на дължимите авторски възнаграждения (БНР е изпратило отчета за ползвано съдържание през 2020 г. с голямо закъснение  - през м. април 2022 г., и е превело дължимата сума през м.юли 2022 г.,), не е целесъобразно да се изследва параметъра „разпределени, но непотърсени възнаграждения“ за ползвано съдържание от БНР през 2020 г.


� Вж. бележка под линия №18.


� Сумата от 247 150.06 лв., постъпила в сдружението за използвано съдържание през 2019 г., посочена в информацията от писмото на „Театераутор“ до министерството от 15.08.2022 г., представлява сбора от сумите, събрани както от колективно управление на права (БНР, БНТ), така  и от правата върху сценични постановки. По този начин „Театераутор“ не е изпълнено искането в Предписанието за разграничаване на сумите, постъпили в сдружението от колективно управление на права, от сумите, постъпвали в сдружението от другия вид използване (сценични постановки). Във връзка с последното, от  Министерство на културата е изпратено писмо до БНР  с искане да бъдат посочени конкретните размери на сумите, заплатени от БНР на „Театераутор“ за ползвано съдържание от медията през 2019 г. и 2020 г., вкл. кога са извършени преводите на тези суми.  В отговора на БНР (вх.№62-00-319/25.08.2022 г.) се посочва, че сумата за 2019 г. от 54 420 лв. е преведена на 08.09.2020 г., а преводът на сумата за 2020 г. от 77 256 лв. е направен на 21.07.2022 г. (сумите са без ДДС).


� Ако съгласно вътрешните правила на „Театераутор“ сдружението заделя за собствената си издръжка 20% от годишните постъпления от БНР (54 420 лв. х 20% = 10 840 лв.), остава неясно защо то не е разпределило цялата оставаща сума от 43 580 лв. към правоносителите - разпределената сума е 41 252 лв. (36 196 лв. към български  и 5056 лв. към чуждестранни автори).


� Преобладаващата част от изплатените авторски възнаграждения са за права на сценични постановки като договарянето с правоносителите е ставало чрез „Театераутор“ в качеството му на агенция-посредник по уреждането на такива права.


� Към 30.07.2017 г. неизплатените възнаграждения на Р. А. са били 1018 лв., като към 31.07-2022 г. те са нарастнали на 2391 лв., на Д. А. от 519 лв. на 789 лв., на К. Б. – от 520 лв. на 1688 лв., на Г. В. – от 269 лв. на 765 лв., на Л. В. – от 289 лв. на 677 лв., на В. Г. – от 274 лв. на 798 лв., на Ж. Г. – от 550 лв. на 1200 лв., на М. Г. – от 422 лв. на 654 лв., на С. Г. – от 359 лв. на 471 лв., на С. Г. – от 251 лв. на 769 лв., на Е. Г. – от 163 лв. на 285 лв., на М. Г. – от 55 лв. на 205 лв., на Б. Д. – от 1067 лв. на 1171 лв. и т.н.


� За второто полугодие на 2020 г. БНТ не е изпращала отчети за ползвано съдържание и не е извършвала превод на суми към „Театераутор“.


� Продължава, с тенденция към нарастване, присъствието на куриозни данни в някои от предоставените от „Театераутор“ списъци, забелязано и при предишни проверки по ЗАПСП в сдружението. Например сред имената на авторите с разпределени, но непотърсени възнаграждения, фигурират отдавна починалите Бен Джонсън (1572-1637), Хайнрих фон Клайст (1777-1811), Хенри Джеймс (1843-1916), Гилбърт Кийт Честъртън (1874-1936), Френсис Скот Фицджералд (1896-1940), Хенрих Сенкиевич (1846-1916), Карло Голдони (1707-1793), Уошингтън Ървинг (1783-1859) . 


� Разпределяната сума от „Театераутор“ за ползвано  съдържание от БНР в предишни години (напр. за 2017 г. - 88 845 лв.) е над два пъти по-голяма от тази през 2019 г. - 41 252 лв. (36 196 лв. + 5056 лв.).


� Възможен аргумент за отсъствието на проактивно поведение от страна на „Театераутор“ за издирване на контактни данни с цел последващо изплащане на разпределените възнаграждения на чуждестранните автори, вкл. на такива с ползвани произведения от БНР и БНТ, е относително ниския размер на дължимата сума (в някои от случаите, дори с натрупване през годините, тя не надхвърля 100 лв.). Последното не отменя обстоятелство, че обективно „Театераутор“ оставя впечатление у ползвателите БНР и БНТ за надлежно разпределяни и изплащани авторските възнаграждения, като субективно се създават възможности за облагоделстване, с оглед и на хронично отсъстващ вътрешен контрол в сдружението - легитимен Наздорен съвет. Последната хипотеза би могла да се отхвърли, ако надлежно бъде установено и доказано, че всички  неизплатени суми са налични по банковите сметки на сдружението.


� Извън правомощията на проверяващия е да удостовери дали значителните по размер разпределени, но неизплатени суми към български и чуждестранни автори, вкл. тези, предмет на колективно управление на  права, са налични по банковите сметки на „Театераутор“. 


� Продължителното задържане от „Театераутор“ на разпределени, но неизплатени суми към автори, поражда и допълнителни проблеми. Освен „стопяването“ на номиналната стойност на сумите поради банкови такси при съхранението и високата инфлация, възниква казус и с междувременното преминаване на произведенията на някои автори в режим на „обществено достояние“, след натрупани значителни суми от предишни години, когато ползването на тези произведения е било под законова закрила. Такива са случаите с Бърнард Шоу (1856-1950), за когото „Театераутор“ е разпределяло, но неизплащало през годините сума от 3048 лв. с натрупванията (авторски права на Бърнард Шоу са погасени след 01.01.2021 г.), с Морис Метерлинк (1862-1949), с разпределяни, но неизплащани общо 1873 лв. (произведенията му са свободно използваеми след 01.01.2020 г.) и с Франц Лехар (1870-1948).


� Дължимите суми на „Театераутор“ към автори от Франция за различни видове използвания, вкл. от колективно управление на права, възлизат на 29 297 лв., към автори от Русия – на 16 097 лв., към автори от Чехия – на 9676 лв., към автори от Испания – на 8341 лв. (данните са към м. януари 2021 г. и към момента на настоящата проверка цитираните суми не са заплатени).


� .Лойд/Крофт (8690 лв.), Марк Камолети (4789 лв.), Оскар Фелцман (11 604 лв.), Съмърсет Моъм (2820 лв.), Мартин Макдона (2475 лв.), Бърнард Шоу (3048 лв.), Харолд Пинтър (2829 лв.), Жан Ануи (4968 лв.) и др. Последният превод на сума към чуждестранен автор „Театераутор“ е направило на 10.03.2020 г., като от разпределената сума от 14 835 лв. за използвани произведения на хърватския автор Мате Матишич му е изплатено под  2/3 от дължимото (4592 евро).


� От „Театераутор“ са предоставени два списъка, различаващи се един от друг. Първият, предоставен на 19.08.2022 г., е непълен (в смисъл на недовършен) и включва имената на 240 автори с фамилни имена, започващ с буквата „А“ до „Д“. Вторият списък е предоставен на 29.08.2022 г. и включва 880 имена (А-Я). В сравнение с първия, от втория списък са отпаднали всички автори, включени в първия, с по-значителните по размер непотърсени суми (Б. А., с 2079 лв., Р. А., с 2391 лв., К. А., с 1074 лв., Г. А., с 1016 лв., Б. А., с 933 лв., В. А., с 916 лв., М. А., с 877 лв., Д. А., със 789 лв., И. А., с 2688 лв., Д. Б., с 940 лв., М. Б., с 625 лв., И. Б., с 966 лв., Н. Б., с 898 лв., К. Б., с 1688 лв., К. Б., с 898 лв., М. В., с 1080 лв., И. В., с 564 лв., И. В., с 2103 лв., В. Г., с 798 лв., В. Г., с 924 лв., М. Г., с 654 лв., С. Г., с 471 лв.,  С. Г., със 769 лв., М. Г., с 837 лв., Г. Г., с 1933 лв., Е. Г., с 555 лв.,  П. Г., с 596, А. Д., с 669 лв., Г. Д., с 657 лв., Б. Д., с 1170 лв.), или общо 30 автори. Според данните от първия списък, тези 30 автори са с неразплатени възнаграждения за общо 32 560 лв.). 


       Доколкото е малко вероятно в периода между 19.09.2022 г. и 29.08.2022 г.:  


          а/ всички дължими суми към посочените 30 автори да са били потърсени от авторите и изплатени от сдружението, 


          б/ в списъка от 29.08.2022 г. от общо 880 автори само при 12 (под 1.5%) неизплатените суми са в размер между 500 лв. и 1000 лв. (срещу почти 13% (30 автори) с подобен размер на сумите при 240-те автори от първия списък, като при някои автори тези суми са и по-големи - между 1000 лв.  и 2300 лв.), 


          то ако и докато от „Театераутор“ не бъдат представени безспорни доказателства, че авторите от първия списък, „пропуснати“ във втория, са с вече изплатени възнаграждения, анализът на предоставените от „Театераутор“ данни в доклада за извършената проверка ще интерпретира като достоверна и информацията,  посочена в първия списък.


� Неизплатени, с нарастващи по размер, суми при едни и същи автори са установявани при настоящата и при предишната проверка в „Театераутор“ през 2017 г.


� Авторите, посочените като примери, са с неизплатени възнаграждения за общо над 15 000 лв.


� Посочени са само някои от авторите с разпределени възнаграждения между 250 и 1200 лв.


� По устни сведения на изпълнителния директор на „Театераутор“ Майя Илиева, не може да бъде установен контакт с фондацията, основана приживе от Вера Ганчева, където са прехвърлени за управление имуществените, вкл. авторските права, на Васа и Вера Ганчеви след смъртта им през 2011 г. и 2020 г.


� 20-25% при постъпленията от колективно управление на права (БНР/БНТ) и 10% при правата за сценични постановки.

